36. ΠΡΟΕΔΡΙΚΟ ΔΙΑΤΑΓΜΑ υπ’ αριθ.315 της 30/30 Δεκ.1999 (ΦΕΚ Α΄302) Περί ορισμού του περιεχομένου και του χρόνου ενάρξεως της εφαρμογής του Κλαδικού Λογιστικού Σχεδίου Δήμων και Κοινοτήτων (Ο.Τ.Α. Α΄βαθμού). Περιεχόμενο του Κλαδικού Λογιστικού Σχεδίου Δήμων και Κοινοτήτων (Ο.Τ.Α. Α΄ βαθμού) Άρθρ.1.-Το περιεχόμενο του Κλαδικού Λογιστικού Σχεδίου για τους Δήμους και τις Κοινότητες (Ο.Τ.Α. Α΄ βαθμού) ορίζεται ως κατωτέρω, στα μέρη Πρώτο έως και Πέμπτο ΜΕΡΟΣ ΠΡΩΤΟ ΒΑΣΙΚΕΣ ΑΡΧΕΣ-ΔΙΑΡΘΡΩΣΗ ΤΟΥ ΣΧΕΔΙΟΥ ΛΟΓΑΡΙΑΣΜΩΝ (Ακολουθεί κείμενο) ΜΕΡΟΣ ΔΕΥΤΕΡΟ ΓΕΝΙΚΉ ΛΟΓΙΣΤΙΚΗ (Ακολουθεί κείμενο) ΜΕΡΟΣ ΤΡΙΤΟ ΟΜΑΔΑ 10η    (0)-ΛΟΓΑΡΙΑΣΜΟΙ ΤΑΞΕΩΣ (Ακολουθεί κείμενο) ΜΕΡΟΣ ΠΕΜΠΤΟ: ΑΝΑΛΥΤΙΚΗ ΛΟΓΙΣΤΙΚΗ  ΕΚΜΕΤΑΛΛΕΥΣΕΩΣ (Λογιστική  του κόστους και των αναλυτικών αποτελεσμάτων) (Ακολουθεί κείμενο) Γενικό Λογιστικό Σχέδιο και Κλαδικό Λογιστικό Σχέδιο Δήμων και Κοινοτήτων (Πρωτοβάθμιας Αυτοδιοίκησης) Άρθρ.2.-1.Οι διατάξεις του Κλαδικού Λογιστικού Σχεδίου Δήμων και Κοινοτήτων (πρωτοβάθμιας αυτοδιοίκησης) του άρθρ. 1 αυτού του Προεδρικού  Δ/τος, υπερισχύουν των διατάξεων του Γενικού Λογιστικού Σχεδίου του άρθρ. 1 του Π. Δ. 1123/1980, για όσα θέματα ρυθμίζονται  από το Κλαδικό Λογιστικό Σχέδιο. 2. Για τα θέματα των Δήμων και Κοινοτήτων, που δεν ρυθμίζονται από το Κλαδικό Λογιστικό Σχέδιο του άρθρ. 1 του παρόντος Π. Δ., εφαρμόζονται ανάλογα οι αντίστοιχες διατάξεις του Γενικού Λογιστικού Σχεδίου του άρθρ. 1 του Π. Δ. 1123/1980, όπως ισχύει. 3. Όπου στο παρόν Π. Δ., για λόγους συντομίας αναφέρεται η λέξη «Δήμος» ή «ΟΤΑ Α΄Βαθμου» νοούνται οι δήμοι και οι Κοινότητες της Πρωτοβάθμιας Αυτοδιοίκησης Υποχρεωτική εφαρμογή Άρθρ.3.-1.Το Κλαδικό Λογιστικό Σχέδιο του άρθρ. 1 του παρόντος Π. Δ., όπως συμπληρώνεται με το προηγούμενο άρθρ. 2, εφαρμόζεται από τους Δήμους και τις Κοινότητες της Πρωτοβάθμιας Αυτοδιοίκησης που έχουν, είτε πληθυσμό άνω των 5.000 κατοίκων σύμφωνα με την τελευταία γενική απογραφή πληθυσμού, είτε έσοδα άνω των δρχ. 500 εκατομμυρίων ετησίως ως εξής: α) Υποχρεωτικά από 1ης Ιαν. 2000. β)Το ΜΕΡΟΣ ΠΕΜΠΤΟ, που αφορά την αναλυτική Λογιστική Εκμεταλλεύσεως (Ομάδα 9), εφαρμόζεται  υποχρεωτικά από τις 1ης Ιαν. 2001 από τους Δήμους και τις Κοινότητες που έχουν, είτε πληθυσμό άνω των 10.000 κατοίκων σύμφωνα με την τελευταία γενική απογραφή είτε έσοδα άνω του ενός δισεκατομμυρίου δρχ. ετησίως και προαιρετικά από τους Δήμους και τις Κοινότητες που δεν υπερβαίνουν κανένα από τα κριτήρια αυτά (δηλαδή και ο πληθυσμός τους είναι κάτω των 10.000 κατοίκων και τα ετήσια έσοδά τους κάτω του ενός δισεκατομμυρίου δρχ.). γ)Ο εσωλογιστικός υπολογισμός βραχύχρονων αποτελεσμάτων είναι προαιρετικός για όλους τους Δήμους και τις Κοινότητες. 2. Με γνωματεύσεις του Εθνικού Συμβουλίου Λογιστικής παρέχονται ερμηνευτικές οδηγίες σχετικά με το περιεχόμενο και τον τρόπο εφαμρογής διατάξεων του παρόντος Π.Δ. 3. Καταργούνται τα όσα αναφέρονται για τους Οργανισμούς Τοπικής Αυτοδιοίκησης Α΄ βαθμού στην περίπτ. γ΄της παρ. 1 του άρθρ. 3 του Π.Δ. 205/1998. (Μετά τη σελ. 364,48)  Σελ. 364,49 Τεύχος 1430 Σελ. 97 Οικονομική Διοίκηση και Λογιστικό 3.Ζ.δ.36 4. Σε περίπτωση μη εφαρμογής ή πλημμελούς εφαρμογής από τους υπόχρεους του Κλαδικού Λογιστικού Σχεδίου που θεσπίζεται με το παρόν. Π. Δ., από 1ης  Ιαν. 2000 και μετά επιβάλλονται χρηματικά πρόστιμα ύψους από 500.000 έως 20.000.000 δραχμές, για τους ΟΤΑ Α΄βαθμού με πληθυσμό μέχρι 50.000 κατοίκους, και από πέντε εκατομμύρια (5.000.000) έως πενήντα εκατομμύρια (50.000.000) δραχμές για τους ΟΤΑ Α΄ βαθμού με πληθυσμό άνω των πενήντα χιλιάδων (50.000) κατοίκων. Τα ανωτέρω πρόστιμα  επιβάλλονται με αιτιολογημένη απόφαση του ασκούντος την εποπτεία στους ΟΤΑ Α’ βαθμού Γενικού Γραμ-ματέα  της οικείας Περιφέρειας, αφού ζητηθούν γραπτώς από τους υπόχρεους οι λόγοι για τους οποίους δεν εφαρμόσθηκε ή εφαρμόσθηκε πλημμελώς το παρόν Κλαδικό Λογιστικό Σχέδιο. Τα εν λόγω χρηματικά πρόστιμα  βεβαιώνονται υπέρ του Ελληνικού Δημοσίου από την επιβάλλουσα Αρχή. Γιια την άσκηση προληπτικού ελέγχου επί των δαπανών των Δήμων Ηλιούπολης και Περιστερίου, βλ. το Π. Δ. 133/29 Μαϊου 14 Ιουν. 2001 (ΦΕΚ Α΄128).